text: আল কুত দুর্গ সাধারণভাবে দোহা দুর্গ নামে অধিক পরিচিত। এটি কাতারের রাজধানী দোহার কেন্দ্রে অবস্থিত একটি  ঐতিহাসিক সামরিক দুর্গ । ১৯২৭ সালে শেখ আবদুল্লাহ বিন কাসিম আল থানি এটি নির্মান করেন। তিনি শেখ আবদুল্লাহ বিন জসিম আল থানি নামে অধিক পরিচিত। তিনি ১৯১৩ সাল থেকে ১৯৪৯ সাল পর্যন্ত কাতারের শাসক ছিলেন। শেখ আবদুল্লাহর তার ভাই শেখ মোহাম্মদ বিন জসিম আল থানির নিকট শাসনভার অর্পণ করেন। দুর্গটিকে পরে যাদুঘরে রূপান্তরিত করা হয়।
  
  কাতারের ঐতিহ্যবাহী হস্তশিল্প, দ্রব্য এবং চিত্র সহ দৈনন্দিন জীবনের চিত্রালংকরণ দুর্গে রাখা হয়েছে। প্রদর্শিত বস্তু এবং শিল্পকর্মের মধ্যে রয়েছে হস্তশিল্প, জিপসাম ও কাঠের অলঙ্কার, মাছ ধরার সরঞ্জাম ও নৌকা, কারূশিল্প কর্মীদের এবং দৈনন্দিন জীবনের তৈল চিত্রসহ ঐতিহাসিক ছবি এবং চিত্রকর্ম।
  
  ইতিহাস
  উসমানীয়রা পরিত্যক্ত করার পর ১৯২৭ সালে শেখ আবদুল্লা বিন কাসিম আল থানি আল কুত দুর্গ পুনর্নির্মাণ করেন। এটি প্রথমে ১৮৮০ সালে পুলিশ স্টেশন হিসাবে ব্যবহার করার জন্য নির্মিত হয়েছিল এবং পরে এটি ১৯০৬ সালে কারাগার হিসাবে ব্যবহৃত হয়, যদিও কিছু সূত্র প্রমাণ করে যে আল কুত দুর্গটি কুখ্যাত চোরদের থেকে সৌক ওয়াকিফকে রক্ষার জন্য শেখ আবদুল্লা নির্মাণ করেছিলেন। এটি ১৯৮ সালেও সংস্কার করা হয়েছিল। এটি সেই সময়ের অন্যতম গুরুত্বপূর্ণ দুর্গ ছিল।
  
  ভূগোল
  দোহা কর্নিশের নিকটে বিখ্যাত সৌক ওয়াকিফের মধ্যস্থলে আল বিদ্দা পাড়ায় আল কুত দুর্গটি অবস্থিত এবং বর্তমানে বিশেষত বিদেশীদের কাছে এটি একটি বিশেষ স্মৃতিচিহ্ন, যাদুঘর এবং পর্যটন স্থান।
  
  আরও দেখুন
  আল জুবারা দুর্গ
  বারজান টাওয়ার
  
  তথ্যসূত্র
  
  বিষয়শ্রেণী:কাতারের দুর্গ
title: আল কুত দুর্গ